b'\n_START_ARTICLE_\nNakajima C6N\n_START_PARAGRAPH_\nNakajima C6N1 Saiun (suom. v\xc3\xa4rik\xc3\xa4s pilvi, liittoutuneiden raportointinimi: Myrt)  oli japanilainen Nakajiman valmistama torpedopommittaja ja tiedustelulentokone._NEWLINE_Kone oli puhdaslinjainen yksimoottorinen alataso, jota k\xc3\xa4ytettiin paljon kaukotiedusteluun. Siihen voitiin asentaa kolme kameraa, joista keskimm\xc3\xa4inen otti  pystykuvia ja sivukamerat viistokuvia. Tiedusteluteht\xc3\xa4viss\xc3\xa4 kone oli kolmepaikkainen ja torpedokoneena kaksipaikkainen. Aseena oli laskutelineiden v\xc3\xa4liin asennettu 21 tuuman torpedo. Puolustusaseina koneessa oli kaksi liikkuvaa takaohjaamoon sijoitettua 7,7\xc2\xa0mm konekiv\xc3\xa4\xc3\xa4ri\xc3\xa4. Moottori oli 18-sylinterinen 2\xc2\xa0000 hevosvoiman Nakajima Homare 21 -kaksoist\xc3\xa4htimoottori. Potkuri oli nelilapainen vakiokierrospotkuri. Koneen k\xc3\xa4rkiv\xc3\xa4li oli 12,5 ja pituus 11,1 metri\xc3\xa4. Tyhj\xc3\xa4paino oli 3\xc2\xa0500 kiloa ja paino 5\xc2\xa0000 kilometrin lentomatkaa varten l\xc3\xa4hes 6\xc2\xa0000 kiloa. Koneen nopeus 5\xc2\xa0000 metriss\xc3\xa4 oli 630\xc2\xa0km/h._NEWLINE_Kaksi C6N1 -konetta osallistui sodan viimeiseen kamikaze-lentoon Okinawalle.'